SELETUSKIRI

1.Kavandatav reguleerimisese

Käesolevas ettepanekus käsitletakse otsust, millega määratakse kindlaks seisukoht, mis võetakse liidu nimel ühelt poolt Euroopa Liidu ja selle liikmesriikide ning teiselt poolt Mongoolia vahelise partnerluse ja koostöö raamlepinguga loodud ühiskomitees seoses arengukoostöö töörühma loomist käsitleva otsuse kavandatava vastuvõtmisega.

2.Ettepaneku taust

2.1.Ühelt poolt Euroopa Liidu ja selle liikmesriikide ning teiselt poolt Mongoolia vaheline partnerluse ja koostöö raamleping

Ühelt poolt Euroopa Liidu ja selle liikmesriikide ning teiselt poolt Mongoolia vahelise partnerluse ja koostöö raamlepingu (edaspidi „leping“) eesmärk on tugevdada kahepoolseid suhteid lepinguosaliste vahel, kes kohustuvad pidama põhjalikku dialoogi ja edendama omavahelist koostööd kõigis vastastikust huvi pakkuvates valdkondades. Leping jõustus 1. novembril 2017.

2.2.Ühiskomitee

Lepingu artikli 56 lõikega 1 on moodustatud ühiskomitee, mis koosneb mõlema lepinguosalise esindajatest. Artikli 56 lõikes 1 on sätestatud, et ühiskomitee ülesanded on järgmised:

(a)tagada lepingu nõuetekohane toimimine ja rakendamine;

(b)määrata kindlaks prioriteedid lepingu eesmärkide saavutamiseks;

(c)esitada soovitusi lepingu eesmärkide saavutamiseks.

Lepingu artikli 56 lõike 2 kohaselt on ühiskomiteel õigus langetada otsuseid lepingus ettenähtud juhtudel. Otsused langetatakse lepinguosaliste kokkuleppe alusel pärast seda, kui lepinguosalised on oma asjakohase seisukoha kindlaksmääramiseks viinud lõpule vastavad sisemenetlused. Otsused on lepinguosaliste suhtes siduvad ning lepinguosalised võtavad nende rakendamiseks vajalikke meetmeid.

Artikli 56 lõike 4 kohaselt võib ühiskomitee moodustada eritöörühmi, kes abistavad ühiskomiteed tema ülesannete täitmisel. Töörühmad annavad igal ühiskomitee koosolekul komiteele oma tegevusest põhjalikult aru.

Ühiskomitee kodukorra artikli 1 lõike 3 kohaselt on ELi ja Mongoolia ühiskomitee eesistujaks vaheldumisi ühe kalendriaasta pikkuseks perioodiks Mongoolia välisminister ning liidu välisasjade ja julgeolekupoliitika kõrge esindaja. Eesistujad võivad delegeerida oma volituse juhatada ühiskomitee koosolekut kas kõigi või osade ühiskomitee koosolekute puhul kõrgetasemelisele ametnikule.

2.3.Ühiskomitee kavandatav õigusakt

Neljandal istungjärgul või vajaduse korral eelnevalt kirjaliku menetluse teel vastavalt ühiskomitee kodukorra artikli 8 lõikele 3 tehakse ettepanek, et ühiskomitee võtaks vastavalt lepingu artikli 56 lõikele 4 ja kodukorra artikli 10 lõike 1 punktile 2 vastu otsuse arengukoostöö töörühma loomise, sealhulgas kõnealuse töörühma volituste vastuvõtmise kohta (edaspidi „kavandatav õigusakt“).

Kavandatava õigusakti eesmärk on luua arengukoostöö eritöörühm, et abistada ühiskomiteed tema ülesannete täitmisel. Töörühm annab igal ühiskomitee koosolekul ühiskomiteele oma tegevusest põhjalikult aru.

Kavandatav õigusakt on lepinguosaliste jaoks siduv vastavalt lepingu artikli 56 lõikele 2, milles on sätestatud: „Ühiskomiteel ning artikli 28 alusel asutatud allkomiteel on käesoleva lepingu eesmärkide saavutamiseks õigus langetada otsuseid käesolevas lepingus ettenähtud juhtudel. Otsused langetatakse lepinguosaliste kokkuleppe alusel pärast seda, kui kõik lepinguosalised on oma asjakohase seisukoha kindlaksmääramiseks viinud lõpule vastavad sisemenetlused. Otsused on lepinguosaliste suhtes siduvad ning lepinguosalised võtavad nende rakendamiseks vajalikke meetmeid.“

3.Liidu nimel võetav seisukoht